Morten Høberg sikrede onsdag Team Concordia Forsikring Himmerland en fantastisk åbning på Post Danmark Rundt, da han blot 500 meter efter start, stak fra feltet sammen med Jacob Nielsen, Blue water Cycling, Jesper Mørkøv, Team Post Danmark Rundt samt italienske Paolo Lucatelli fra Colnago-CSF. De fire udbrydere fik med det samme slået hullet til feltet og lå i front det meste af dagen på den 191 km lange etape med start og mål i Randers. På sit højeste havde udbryderne hele 9 minutter ned til feltet, men med små 10 km til mål, var udbryderne hentet ind. Undervejs på etapen var der indlagt hele 4 Nets bakkespurter, og her vandt Morten Høberg 3 af 4 spurter og blev nr. 2 på den sidste. Dermed sikrede Høberg teamet en meget flot åbning på løbet. Det betyder også, at han på torsdagens etape fra Løgstør til Aarhus kan iføre sig Nets bakketrøjen.

Opsummering:
Morten Høberg i Nets bakketrøjen efter førstedagen på Post Danmark Rundt.